**menage a trois**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sunt un tip vesel

doar sufletul meu a fost trist

n-am nici un habar

de ce sunt vesel

nici el nu mi-a spus

de ce era trist

am fost un timp

colocatari necunoscuți

aleatoriu aleși de un dumnezeu

viciat de barbut

doar tu ne cunoșteai

neîntâmplător pe amândoi

pe unul din ceruri

pe celălalt de pe aici

și numai tu m-ai făcut trist

iar pe el vesel

îl iubeai înaintea mea

și chiar și după mine

deși amândoi îți aduceam flori

pinot noir și te plimbam cu gondola

pe champs elysee

v-am iertat de nenumărate ori

când noaptea vă furișați pe lună îmbrățișați

și vă jurați eternitatea

de parcă eu n-aș fi existat...

da

sunt din nou un tip vesel

doar sufletul meu a fost trist iubindu-te

mult mai mult decât am putut eu

până cândl-am ucis

din dragoste

sunt un tip vesel cum îți spuneam

dar nimănui nu îi mai pasă

cu atât mai puțin ție